
DR.30.10.2013 53 

 

Assalamualaikum warahmatullahitaala wabarakatuh. 

Timbalan Yang di-Pertua [Datuk Ronald Kiandee]: Yang Berhormat Kota Raja. 

 

3.44 ptg. 

Dr. Siti Mariah binti Mahmud [Kota Raja]: Terima kasih Tuan Yang di-Pertua, 
Bismillahi Rahmani Rahim. Assalamualaikum warahmatullahitaala wabarakatuh [Membaca 
sepotong ayat Al-Quran] Surah Al-A’raf, ayat 96. Firman Allah SWT, “Sekiranya 
penduduknya itu beriman serta bertakwa tentulah Kami akan membuka kepada mereka 
pintu pengurniaan yang melimpah-limpah berkatnya dari langit dan bumi tetapi sekiranya 
mereka mendustakan Rasul Kami lalu Kami timpakan mereka dengan azab seksa 
disebabkan apa yang mereka telah mereka usahakan”.  

Alhamdulillah pada 25 Oktober, hari Jumaat yang lepas Yang Amat Berhormat 
Perdana Menteri telah membentangkan bajet, belanjawan negara kita pada hari Jumaat, 
penghulu segala hari. Orang Islam percaya hari ini doa kita dimakbulkan. Namun saya 
hendak panggil belanjawan ini ‘Belanjawan Asar’. Setiap tahun kita membentangkan bajet 
pada hari Jumaat. Kita semua lewat mengerjakan asar, ada ramai yang tertinggal asar. 
Banyak lagi, ramai lagi kakitangan kerajaan di kalangan polis semasa waktu solat Jumaat, 
mereka sedang berkawal dan tidak pergi solat.  

Saya hendak minta Menteri dalam Parlimen kita, Menteri daripada Arau supaya 
memastikan bajet pada tahun hadapan tidak berulang lagi. Kita memohon keberkatan 
daripada Allah SWT apabila kita membentang bajet ini, namun kita lupa bahawa perkara 
yang patut didahulukan, perlu didahulukan. Saya tidak nampak ada masalah sekiranya 
bajet ini dibentangkan pada hari lain. Hari Isnin, hari Rabu, hari Khamis, kalau dikatakan 
hari Jumaat tidak cukup masa nanti. Namun hari itu, daripada saya punya pengamatan 
ialah sesiapa yang boleh qasar dan jamak itu, qasar dan jamak. Akan tetapi ramai orang 
Kuala Lumpur hari itu bajet habis pukul enam, tujuh lebih sedikit sudah masuk maghrib 
agaknya terlepas. Ini teguran saya kepada pihak Perdana Menteri. 

Tuan Yang di-Pertua, kita hari ini banyak berbincang, sudah dengar mengenai 
perbelanjaan defisit kita ini yang bukan baru tahun ini atau tahun lepas, sudah 16 tahun 
kerajaan sudah berhutang RM500 bilion lebih. Apa yang menjadi persoalannya adalah ya 
kita tahu bahawa dalam matematik yang paling ringkas orang kampunglah, saya bawa hari 
ini suara orang bawah saja ini. Kenapa defisit berlaku? Ini adalah kerana perbelanjaan 
melebihi pendapatan. Jadi kerajaan telah membentangkan bagaimana hendak 
meningkatkan pendapatan dan kemudian tetapi kurang untuk membincangkan 
mengurangkan perbelanjaan. Ada pengurangan perbelanjaan yang tidak tertera di dalam 
buku bajet ini. Akan tetapi kalau disemak ada di dalam buku yang tebal itu.  

Apa yang menjadi kegusaran rakyat adalah apakah menyebabkan kita defisit 
bertahun-tahun lamanya, 16 tahun kerana belanja yang besar. Kalau kita hubungkan 
perbelanjaan ini dengan apa yang telah dilaporkan oleh Ketua Audit Negara, maka jelas 
bahawa ada ketirisan, banyak kebocoran, ada negligence itu bahasa yang mudah saya 
hendak sebut negligence ataupun kecuaian, ketidakcekapan. Akan tetapi di belakang sana 
ramai rakyat percaya bahawa ada penyelewengan, penyalahgunaan kuasa. Mungkin 
bahasanya lain disebutnya komisen tetapi rakyat semua sedia faham bahawa perbelanjaan 
yang besar sekarang ini kita defisit, hendak cuba kambus balik, hendak tutup balik lubang, 
maka yang hendak membayarnya adalah rakyat.  

Tadi Menteri Parlimen bercakap bahawa tidak boleh sebut duit rakyat sebab rakyat 
sudah bayar, jadi ini duit negara. Negara ini milik siapa? Negara ini milik rakyat. Maka kalau 
kita kata dunia negara, maka ia duit rakyat. Akan tetapi duit zakat- betul ia adalah asnaf. 
Jadi ia tidak boleh hendak disamakan... 

Dr. Haji Noor Azmi bin Ghazali [Bagan Serai]: Mencelah Yang Berhormat Kota 

Raja. 

Dr. Siti Mariah binti Mahmud [Kota Raja]: Jadi, saya tidak ada banyak masa, 20 

minit sahaja. 



Assalamualaikum warahmatullahitaala wabarakatuh. Timbalan Yang di-Pertua [Datuk Ronald Kiandee]: Yang Berhormat Kota Raja. 3.44 ptg. Dr. Siti Mariah binti Mahmud [Kota Raja]: Terima kasih Tuan Yang di-Pertua, Bismillahi Rahmani Rahim. Assalamualaikum warahmatullahitaala wabarakatuh [Membaca sepotong ayat Al-Quran] Surah Al-A'raf, ayat 96. Firman Allah SWT, "Sekiranya penduduknya itu beriman serta bertakwa tentulah Kami akan membuka kepada mereka pintu pengurniaan yang melimpah-limpah berkatnya dari langit dan bumi tetapi sekiranya mereka mendustakan Rasul Kami lalu Kami timpakan mereka dengan azab seksa disebabkan apa yang mereka telah mereka usahakan". Alhamdulillah pada 25 Oktober, hari Jumaat yang lepas Yang Amat Berhormat Perdana Menteri telah membentangkan bajet, belanjawan negara kita pada hari Jumaat, penghulu segala hari. Orang Islam percaya hari ini doa kita dimakbulkan. Namun saya hendak panggil belanjawan ini 'Belanjawan Asar'. Setiap tahun kita membentangkan bajet pada hari Jumaat. Kita semua lewat mengerjakan asar, ada ramai yang tertinggal asar. Banyak lagi, ramai lagi kakitangan kerajaan di kalangan polis semasa waktu solat Jumaat, mereka sedang berkawal dan tidak pergi solat. Saya hendak minta Menteri dalam Parlimen kita, Menteri daripada Arau supaya memastikan bajet pada tahun hadapan tidak berulang lagi. Kita memohon keberkatan daripada Allah SWT apabila kita membentang bajet ini, namun kita lupa bahawa perkara yang patut didahulukan, perlu didahulukan. Saya tidak nampak ada masalah sekiranya bajet ini dibentangkan pada hari lain. Hari Isnin, hari Rabu, hari Khamis, kalau dikatakan hari Jumaat tidak cukup masa nanti. Namun hari itu, daripada saya punya pengamatan ialah sesiapa yang boleh qasar dan jamak itu, qasar dan jamak. Akan tetapi ramai orang Kuala Lumpur hari itu bajet habis pukul enam, tujuh lebih sedikit sudah masuk maghrib agaknya terlepas. Ini teguran saya kepada pihak Perdana Menteri. Tuan Yang di-Pertua, kita hari ini banyak berbincang, sudah dengar mengenai perbelanjaan defisit kita ini yang bukan baru tahun ini atau tahun lepas, sudah 16 tahun kerajaan sudah berhutang RM500 bilion lebih. Apa yang menjadi persoalannya adalah ya kita tahu bahawa dalam matematik yang paling ringkas orang kampunglah, saya bawa hari ini suara orang bawah saja ini. Kenapa defisit berlaku? Ini adalah kerana perbelanjaan melebihi pendapatan. Jadi kerajaan telah membentangkan bagaimana hendak meningkatkan pendapatan dan kemudian tetapi kurang untuk membincangkan mengurangkan perbelanjaan. Ada pengurangan perbelanjaan yang tidak tertera di dalam buku bajet ini. Akan tetapi kalau disemak ada di dalam buku yang tebal itu. Apa yang menjadi kegusaran rakyat adalah apakah menyebabkan kita defisit bertahun-tahun lamanya, 16 tahun kerana belanja yang besar. Kalau kita hubungkan perbelanjaan ini dengan apa yang telah dilaporkan oleh Ketua Audit Negara, maka jelas bahawa ada ketirisan, banyak kebocoran, ada negligence itu bahasa yang mudah saya hendak sebut negligence ataupun kecuaian, ketidakcekapan. Akan tetapi di belakang sana ramai rakyat percaya bahawa ada penyelewengan, penyalahgunaan kuasa. Mungkin bahasanya lain disebutnya komisen tetapi rakyat semua sedia faham bahawa perbelanjaan yang besar sekarang ini kita defisit, hendak cuba kambus balik, hendak tutup balik lubang, maka yang hendak membayarnya adalah rakyat. Tadi Menteri Parlimen bercakap bahawa tidak boleh sebut duit rakyat sebab rakyat sudah bayar, jadi ini duit negara. Negara ini milik siapa? Negara ini milik rakyat. Maka kalau kita kata dunia negara, maka ia duit rakyat. Akan tetapi duit zakat- betul ia adalah asnaf. Jadi ia tidak boleh hendak disamakan... Dr. Haji Noor Azmi bin Ghazali [Bagan Serai]: Mencelah Yang Berhormat Kota Raja. Dr. Siti Mariah binti Mahmud [Kota Raja]: Jadi, saya tidak ada banyak masa, 20 minit sahaja.